Til Bolius


Kan man bruge mikrocement til ikke helt tørt kældergulv? 


Hvad er ellers bedst efter klinker og fliser?


Daisy J


Kældergulv - microcement eller er fliser/klinker bedre?
Hej Daisy J


Da jeg ikke har mere kendskab til dit kældergulv, andet at det ”ikke er helt tørt”, er det svært at vurdere en egnet løsning. Det er i hvert fald vigtigt at vælge et diffusionsåbent og ikke organisk materiale, så fugten kan trænge igennem.


Både mikrocement og klinker/fliser kan som udgangspunkt bruges på et betongulv, men er der meget fugt vil det være en dårlig løsning.


For at være sikker på det rette produkt, vil jeg anbefale at du får en fagmand, fx en murer, til at vurdere omfanget af fugten, og derefter hvilket materiale der eventuelt egner sig.


Lidt fugt i et kældergulv i et ældre hus er ikke unormalt. Meget fugt bør man omvendt overveje at finde en løsning på.

